# **DECIZIA ETAPEI DE ÎNCADRARE**

## Nr. din *18.10.2018*

Ca urmare a solicitării de emitere a acordului de mediu adresate de **FODOR PAN S.R.L.** cu sediul în jud. Harghita, com. Corbu, Nr. 382, înregistrată la APM Harghita cu nr. 738/26.01.2018 și completată la nr. 5713/30.07.2018 și 7374/05.10.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.10.2018, că proiectul „**Construire sală pentru restaurant P+1E, spații de cazare la mansardă, amenajări exterioare*”*** propus a fi amplasat în județul Harghita, orașul Borsec, strada Carpați, nr. 101, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 la pct. 10 lit. b;

 b) Justificarea în conformitate cu criteriile din anexa nr. 3 la Hotărârea Guvernului nr. 445/2009.)

**1. Caracteristicile proiectului:**

a) mărimea proiectului:

Prin acest proiect se propune construirea unei restaurant P+1E cu capacitatea de 160 locuri, respectiv la mansardă se va construi 8 camere de cazare pentru turiști (16 locuri de cazare).

Suprafața construită a clădirii va fi 453,40mp.

Capacitatea parcare: 24 locuri de parcare

**Asigurarea utilităților:**

- Alimentarea cu apă potabilă se va realiza din rețeaua de apă potabilă al orașului.

- Apele uzate fecaloid menajere vor fi colectate și evacuate în canalizarea menajeră a localității.

- Alimentarea cu energie electrică a clădirii se va realiza de la rețeaua națională existentă în zonă.

- Încălzirea se va realiza de la o centrală termică utilizând ca combustibil solid lemne.

- Apa caldă menajeră va fi preparată cu ajutorul unui boiler electric.

b) Cumularea cu alte proiecte: *nu este cazul*.

c) Utilizarea resurselor naturale: lemn, piatră, pietriș și nisip

d) Producţia de deşeuri:

Deșeurile municipale amestecate vor fi preluate de societatea autorizată din zonă.

Deșeurile rezultate vor fi colectate selectiv și vor fi predate societăților autorizate pentru colectare/valorificare/eliminare.

*e)* Emisii poluante, inclusiv zgomotul şi alte surse de disconfort:

 *-emisii în aer: - în timpul construirii*

- vehicule rutiere pentru transportul materialelor pe șantier;

manipularea materialelor de construcție sub formă de pulberi, emisii care vor fi doar temporare;

 - *în timpul funcționării:* Emisii rezultate de la arderea combustibilului solid.

*-zgomot:* Nu se vor produce zgomote peste limitele admisibile.

f) Riscul de accident, ţinându-se seama în special de substanţele şi de tehnologie utilizate:Nu se vor utiliza substanțe periculoase.

**2**. **Localizarea proiectului**:

2.1. utilizarea existentă a terenului: conform PUG –amplasamentul proiectului se situează în SZCP 01-6, zona ansamblu Pavilionar predominant cu funcțiuni turistice în vile și funcțiuni de construire, conform Certificatului de Urbanism nr. 33/11.07.2017, emis de Primăria Orașului Borsec.

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul*

2.3. capacitatea de absorbţie a mediului:

1. zoneumede*: - nu este cazul,*
2. zonecostiere*: - nu este cazul,*
3. zonemontaneşiceleîmpădurite*: - nu este cazul*
4. parcurişirezervaţiinaturale: *- amplasamentul proiectului se află la limita rezervației botanice Borsec,*
5. ariiclasificatesauzoneprotejate *( zone specificate la alin.e), pct.2 din anexa 3) din HG nr.445/2009: - nu este cazul*
6. zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările*: amplasamentul proiectului se află la o distanţă de cca. 290m de limita sitului Natura 2000 “Toplița-Scaunul Rotund Borsec ”, ROSCI 0252.*
7. ariiîncarestandardeledecalitate amediuluistabilitedelegislaţieaufostdejadepăşite*: nu este cazul;*
8. ariiledenspopulate*: nu este cazul,*
9. peisajelecusemnificaţieistorică*,* culturalăşiarheologică*: nu este cazul;*

**3. Caracteristicile impactului potenţial:**

 În raport cu criteriile stabilite la pct.1 şi 2 nu au fost identificate efecte semnificative posibile ale proiectului, cu accent deosebit pe:

1. extinderea impactului:
	1. aria geografică: redusă, o parte a intravilanului Orașului Borsec.
		1. numărul persoanelor afectate: prin realizarea proiectului nu vor fi persoane afectate negativ.
	2. natura transfrontieră a impactului*: nu este cazul,*
	3. mărimea şi complexitatea impactului:
		1. în perioada realizării proiectului*: vor rezulta deşeuri, care vor fi gestionate conform pct. 1.d,*
		2. în perioada funcţionării*: valorile emisiilor în apă, aer, sol după punerea în funcţiune a proiectului se vor încadra sub valorile limită stabilite prin acte normative în vigoare*
		3. în perioada încetării activităţii: *-* În cazul încetării funcționării restaurantului și a spațiilor de cazare se va schimba destinația clădirii sau se va demola, iar terenul se va elibera de materialele rezultate.
	4. probabilitatea impactului*: mică,*
	5. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţii de realizare a proiectului:**

1. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare:

2. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;

3.Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

4. Concentraţiile maxime de poluanţi evacuaţi prin apele uzate menajere, se vor încadra în valorile prescrise în anexa nr. 3 a Hotărârii Guvernului României nr. 188/2002 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.

5. Lucrările se vor efectua numai în perimetrul aferent proiectului.

6**.** Nivelul de zgomot rezultat în urma desfăşurării activităţii, măsurat în conformitate cu prevederile standardului SR ISO nr. 1996/2-08 nu va depăşi valorile maxime prevăzute de SR 10009/2017.

7. Respectarea Ordinului MS nr. 119 din 4 februarie 2014 cu toate modificările și completările ulterioare pentru aprobarea Normelor de igienă și sănătate publică privind mediul de viață al populației;

8. La finalizarea investiţiei aveţi obligaţia de a solicita şi de a obţine autorizaţie de mediu, conform Ordinului MMDD nr.1798/2007.

9. Conform art. 49, alin. (3) și (4) din Ordinul MMP nr. 135/2010, privind aprobarea Metodologiei de aplicare a evaluării impactului asupra mediului pentru proiecte publice și privare, la finalizarea lucrărilor, veți notifica autoritatea competentă în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte integrantă din procesul verbal de recepție la terminarea lucrărilor.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

 ing. LÁSZLÓ Anna

**ÎNTOCMIT,**

ing. ABOS Judit